Net soos sout aan kos geur gee, gee Mamma geur aan my lewe. - PDF Free Download
Net soos sout aan kos geur gee, gee Mamma geur aan my lewe.
Download "Net soos sout aan kos geur gee, gee Mamma geur aan my lewe."
1 Net soos sout aan kos geur gee, gee Mamma geur aan my lewe. Laventel badsout of Roosmaryn-sout vir kos: Laventel of roosmaryn Growwe sout Chiffon of fyn net (omtrent 15cm X 15cm elk) Boodskappie op karton gedruk Lint Breek takkies roosmaryn of laventel af en meng dit met die growwe sout in n bakkie. Gooi n bietjie van die mengsel in n stukkie chiffon en knoop dit vas met lint. Maak n gaatjie in die kaartjie met die boodskappie en strik dit saam vas. Hierdie aktiwiteit pas by die ontmoeting op bl Jesus 7 14 vir Japan Hoe vorder julle met die projek? Kyk net hoe baie moeite het die Kixleidsters van Riviersonderend gedoen om die projek aan hulle gemeente bekend te stel
2 UIT DIE JEUGKANTOOR Teen hierdie tyd is almal al goed op dreef met Kix 2018 se ontmoetings: Vreemde en Crazy stories in die Bybel. Ons is dankbaar oor elke Kix-leier wat met die kinders werk in gemeentes, gemeenskappe, skole en nasorge. Ons hoor ook hoe Kix-groepe besig is om te woeker met die Jesus vir Japan -projek en ons hoor van kinders wat al in Japannees kan groet! Stuur gerus jul foto s en video opnames vir ons om te deel. Ons verwelkom Ronelle de Graaf as die nuwe sekretaresse in die Jeugkantoor. Skakel haar gerus vir enige navrae oor Kix-sake. Opwindende nuus is dat die Kinderbedieningskonferensie om die draai is: 11 en 12 September 2018! Kix hou gewoonlik elke 4 jaar n een-dag sinode waarheen alle Kix-leiers genooi word. Hierdie jaar hou ons n groter twee-dag Kinderkonferensie waarheen ons ook alle ander kinderbedieningsleiers nooi. Dus word alle gemeenteleiers, predikante, kategete, ouers, oumas en oupas, onderwysers, jeugwerkers en almal wat met kinders werk, ook uitgenooi. Die konferensie se tema is: Toegerus Vir Die Toekoms. Die dinamiese sprekers en praktiese werkswinkels sal oor n verskeidenheid temas handel wat hierby aansluit. Kom leer hoe om tegnologie in te span, met ouers te werk en die nuwe geslag kinders (Generasie Y) beter te verstaan. Kom kry nuwe aanbiedingsidees en leer om kreatiewe vaardighede te gebruik. Kom koop hulpmiddels en kom gesels met ander mense en bedieninge wat met kinders in Suid-Afrika werk. Jy sal verseker toegerus wees vir die toekoms na hierdie heerlike twee dae! Die konferensie sal plaasvind in die noordelike voorstede van Kaapstad, maar die presiese plek en reëlings sal nog deurgegee word. Slaapplek en vervoer word deur deelnemers self gereël. Jeugkantoor info: Ons sien daarna uit om jou en jou mede-kix-leiers (en almal wat met kinders werk) e-pos: daar te verwelkom! Vrede en vreugde telefoon: Ds Anriëtte de Ridder Hulpmiddels: Kopieë van die prent van n voet vir elkeen. Die eerste kwartaal van 2018 is alweer verby. Miskien was dit vir jou n moeilike kwartaal: dalk n kwartaal van siekte, beproewings en dalk selfs n geliefde wat aan die dood afgestaan is. Kom ons maak ons oë toe en dink aan die pad wat ons geloop het: hoe die Here ons gelei het, hoe Hy ons geseën het en hoe Hy ons bewaar het teen onheil. Skryf daarna op die een helfte van die prent van n voet hoe die Here jou gelei het die afgelope kwartaal. (Gee kans vir terugvoer.) Ons staan aan die begin van n splinternuwe, onbekende kwartaal. Ons weet nie wat oor ons pad gaan kom nie. Alhoewel ons nie die pad ken nie, weet ons dat die Here wel die pad ken omdat ons lewens oop lê voor Hom. Hy weet wat môre en oormôre op ons wag. God sien elke tree wat ons gee. Ons moet onthou dat elke tree n spoor agterlaat. Kom ons vra onsself af: Watter spore laat ek agter? Kon die kinders met wie ek werk in my spore trap? Waarheen gaan dit hulle lei? God belowe dat Hy ons elke dag sal lei en bewaar: teen onheil, maar ook teen versoekings en struikelblokke op ons pad. Kom ons lees nou: Gebruik die ander helfte van die prent van die voet om n toewydingsgebed vir die Here te skryf. Sluit af met gebed. 2
3 Onthou asseblief: Ons spasie in die gedrukte Kix.Kom is te min om prente en patrone in volgrootte te plaas. Al die ontmoetings met volgrootte patrone en prente (in kleur waar moontlik), asook video s en PowerPoint Presentations kan gratis afgelaai word vanaf ons webtuiste: Stuur gerus nuus en foto s vir die redaktrise: Pauline Matthee UIT n N BRIEF VAN ONS SENDELINGE IN JAPAN! Liewe vriende in Suid-Afrika, ander Dis vir ons n groot voorreg en plesier om vanjaar vennote te wees in KIX se Jesus vir Japan -projek. In hierdie uitgawe en ook in die volgende drie uitgawes in van Uit n ander hoek, deel ek graag hoek inleidend n paar goed oor ons lewe en werk as sendelinge in Japan. Dié rondte: eers net bietjie agtergrond oor alles. Missie Japan is al vir meer as 45 jaar n gesamentlike sending van die NG Kerk-familie, in noue vennootskap met die plaaslike Gereformeerde Kerk in Japan (RCJ). Dis van begin tot einde n geloofsaksie, afhanklik van die vrywillige ondersteuning en spanwerk van individue, families, groepe en gemeentes van regoor die wêreld. Missie Japan is tans n netwerk van ondersteuning vir die volgende sendelinge in Japan: Stéphan en Carina van der Watt in Kobe stad, met hulle vier kinders: Annlie (10), Cornelius (8), Lodewyk (6) en Stephan (4); asook vir Gys en Linda Olivier met hulle twee kinders: Linie (5) en Johan (2), in Kochi stad. Japan is n bedrywige samelewing, altyd in groot getalle aan die beweeg. n Veerkragtige nasie met merkwaardige ambisie en vermoëns. Japannese is oor die algemeen nederige mense met n diep sin vir harmonie en respek. Dis n pragtige, bergagtige land, met ontelbaar baie ryslande, ou kastele en tempels. n Eeue-oue beskawing, in pas met die nuutste tegnologie. Die snelverouderende bevolking bevat tans 127 miljoen mense, waarvan bykans 80% in stede woon. Alhoewel Japan die derde sterkste ekonomie in die wêreld het, bly dit n brose supermag. Spanning met buurlande neem toe, en gapings tussen sosiale groeperings word groter. Hoë vlakke van kompetisie laat min ruimte en genade vir diegene wat nie goed genoeg presteer nie. Tyd vir rus en ontspan is skaars en selfdood syfers baie hoog, verál ook onder jongmense iets wat die donker kant van Japan ontbloot. Onlangse natuurrampe - naby Sendai in 2011 en in die omgewing van Kumamoto in 2016 het enorme skade aangerig, fisies én emosioneel. Allerlei rampspoedige gevolge is steeds voelbaar en wek kommer. Maar God is steeds getrou aan Sy belofte om die verlossende Lig vir die nasies te wees (Jesaja 49:1-7), al gaan dit hier in Japan baie stadig en moeilik, te midde van groot weerstand. Hy is besig met Sy werk op Sy tyd. En Hy gebruik mense soos ons en julle as sy medewerkers hier. Volgende keer vertel ons meer oor ons bedieningsfokus - in Kobe en wyer - én van ons daaglikse lewe en werk. Baie dankie vir elkeen wat saam met ons Japan verken, vir ons Japannese broers en susters bid, en op allerlei maniere bewusmaking verdiep en nuwe betrokkenheid en ondersteuning skep. Vir meer inligting besoek gerus Vrede en Vreugde, in Christus. Stéphan, Carina en kroos ) JESUS VIR JAPAN JESUS VIR JAPAN JESUS VIR JAPAN Spioenwenk: Y = S Spioentyd: Wat is ons taak vir vandag? Vind uit wat die woord beteken. Geheime kode: Y K T J K R O T M (SENDELING) Inligting in die koevert: n Sendeling is iemand wat baie lief is vir Jesus en om vir ander mense van Jesus te vertel. Baie sendelinge woon en werk in lande ver van hul geboorteland. Hulle moet leer om die nuwe taal te praat en tussen mense te leef wat baie anders as hulle leef en dink. Hulle moet bereid wees om baie op te offer en om lang tye weg van hulle familie en vriende te wees. Hulle moet altyd onthou dat die Here hulle geroep het om Sy liefde en hoop te deel en dat Hy vir hulle sal krag gee. Kom ons bid: Bid vir al die sendelinge oral in die wêreld. 3
4 Niks is onmoontlik nie. Teks: 2 Konings 6 (en 2-13) Elisa het baie uitsonderlike ervarings gehad. Lees as voorbereiding noukeurig deur die verhale sodat jy as leier vertroud is daarmee. Hulpmiddels: Diep bakke met water n Kurkprop, houtlepel, balletjies, klippe, tou of wol Nog voorwerpe wat òf maklik sink òf maklik dryf Plastiekbyltjie of n byltjie uit spons gesny om in die sensoriese bottel te sit Plakkaat: Wat is 'n profeet? Gleufprent Prente van verskeie wonderwerke met teksverwysings Kopieer die prent van 'n hamer vir elke kind Skêre, gom, kryte en potlode, foelie, karton Welkom Uitdaging 1: Hoe lank kan jy 'n kurkprop met 'n houtlepel onder die water hou? Gebruik verkieslik 'n diep glasbak sodat die kinders die hele tyd die kurkprop kan sien. Gee kans vir die wat graag wil probeer. Uitdaging 2: Verdeel die kinders in groepies. Sorg dat daar vir elke groep n bak met water en balletjies of klippe is. Gee aan die een helfte van die kinders die opdrag om 'n plan uit te dink om 'n klein balletjie te laat sink. Laat die ander helfte 'n plan beraam om 'n klip te laat dryf. (Niemand mag aan die eindproduk raak om dit te laat dryf of sink nie.) Voorsien tou/wol, foamalite -bordjies of ander materiaal waarmee die kinders kan eksperimenteer. Wyding Temalied: Kinders sit met toe oë en luister na die lied Trust in the Lord ( Hulle kan begin saamsing aan die refrein sodra hulle dit snap. Indien nodig, kan dit n tweede keer gespeel word. Stilword-ritueel: Stuur die sensoriese bottel in die rondte om terwyl die kinders die volgende verse sê: Die Here is my herder, ek kom niks kort nie. Hy laat my rus in groen weivelde. Hy bring my by waters waar daar vrede is. Hy gee my nuwe krag. Hy lei my op die regte paaie tot die eer van sy Naam. (Ps 23:1-3) Woord Verlede kwartaal het ons mos na n klomp Vreemde Vroue stories in die Bybel gekyk. Hierdie kwartaal is ons tema: Prettige Profete. Ons moet heel eerste uitvind wat n profeet is. (Wys die plakkaat met die prent en beskrywing van n profeet.) n Profeet is n persoon wat naby aan God geleef het en God gehoorsaam het. God het vir die profete spesiale boodskappe gegee wat hulle weer vir die volk, God se kinders, moes gaan oorvertel. 4 Soms was die boodskap kwaai en was die doel om God se kinders te laat ophou verkeerde dinge doen. Ander kere was dit om hulle te troos en om hulle te vertel wat in die toekoms gaan gebeur. Dit het hulle hoop gegee. God het op verskillende maniere met die profete gepraat. Sommige van hulle het n stem gehoor wat met hulle gepraat het; ander het gedroom en ander het visioene gekry. n Visioen was soos om te droom terwyl jy wakker is. Ander mense sou dit nie kon sien nie; net die profeet. Elisa was 'n profeet. Sy lewe was baie interessant. As hy vandag moes leef, sou daar gereeld berigte oor hom in die nuus wees. Het julle gehoor wat het Elisa nou al weer gedoen? sou mens gereeld op twitter lees. Sy naam beteken: God is my Redder. Verbeel jou jy moet iemand roep: God-is-my-Redder, waar is jy? Elisa het baie leerlinge gehad. Hulle is ook profete genoem. Eendag het hulle by Elisa kom kla omdat hulle saaltjie te klein geword het. Saam besluit hulle toe om 'n nuwe bymekaarkomplek te bou. Daarvoor het hulle hout nodig gehad. Wil u nie saam met ons gaan nie, het hulle gevra. Elisa het geantwoord: Ek sal gaan. Hulle het langs die Jordaanrivier gaan bome kap. (Laat die kinders sing, bv. Dit is die dag terwyl hulle beweeg asof hulle bome afkap. Daarna sit hulle weer en luister verder.) (Gebruik nou die gleufprent.) Skielik, terwyl een besig was om te kap, het sy byl in die water geval. (Trek die byl af.) Ag tog, nee!! Daar gaan my byl... dit was 'n geleende byl!! Meneer Elisa, help asseblief. Elisa het gekom. Waar het die byl ingeval, vra hy. Hulle wys hom. Neem nou 'n stukkie hout en gooi dit daar in die water. (Plak die houtjie op die water en trek die byl weer op.) Skielik het die byl boontoe gekom en gedryf. Haal dit uit! het Elisa gesê. Hoe crazy was dit? Dit het nie sin gemaak nie. 'n Byl wat dryf! Ek wonder wat jy sou doen as jy 'n byl sien dryf. Net God kon dit doen. Vir God is niks onmoontlik nie. Elisa moes baie pret in sy lewe gehad het, want hierdie was nie die eerste en enigste crazy ding wat met hom gebeur het nie. Daar is 'n klomp prettige verhale van Elisa. Verdeel groter kinders in groepe en gee aan elke groep 'n verhaal om in die Bybel op te soek. Gee vir hulle die prente van die verhale met teksverwysings. Elke groep kan dan kom vertel wat daar gebeur het. OF Indien die kinders nog nie goed kan lees nie, kan die leiers die prente wys en die kinders laat raai wat daar gebeur het. Gee dan kortliks 'n verduideliking. 1. Hy het 'n vuurwa gesien wat vir Elia kom haal en hemel toe geneem het. 2 Konings 2:11 2. 'n Weduwee wat tydens n hongersnood net 'n bietjie olie gehad het, kon al die houers wat sy in die hande kon kry, daarmee volmaak en dit verkoop. Die olie het nie opgeraak voordat die hongersnood verby was nie. 2 Konings 4: 1-7
5 3. Eendag was 'n pot kos wat die profete gemaak het, giftig. Elisa het gesê hulle moet bietjie meel bygooi en siedaar die kos was nie meer giftig nie. 2 Konings 4:38 4. Eendag was daar 100 mense wat nie genoeg kos gehad het nie. Elisa het gesê hulle moet die bietjie wat daar is, uitdeel en toe word dit so baie dat almal genoeg kon eet en nog oorhou. 2 Konings 4: Die koning van Aram se bevelvoerder (Naäman) moet homself gaan was in die Jordaan om gesond te raak van sy melaatsheid. 2 Konings 5:14 6. Engele om ons. 2 Konings 6:15-17 Elisa wou met sy hele hart en al sy krag elke dag vir die Here werk. Die Here het groot dinge deur hom gedoen. Ek en jy doen nie sulke wonderwerke nie, maar die Here gebruik ons elke dag om 'n bietjie liefde in 'n liefdelose wêreld te bring. Dalk is dit net omdat jy geloof en hoop het as die mense om jou moedeloos is. Dalk is dit net omdat jy aan 'n plan kan dink om 'n probleem op te los. Dalk is dit net jou glimlag wat vandag 'n verskil maak... God wil hê ons moet lag en gelukkig wees. Die kinders kry tyd om oor die verhaal te dink: 1. Ek wonder by watter een van Elisa se verhale sou jy graag wou wees. 2. Ek wonder wat het jy al gesien wat jou laat besef het God is groot. 3. Ek wonder wat gaan jy die res van die dag doen om God se liefde vir mense (gesinslede) te wys. Werskaf Kleur die prent van die byl in (of plak die lem met foelie) en knip dit uit. Skryf Matteus 19:26 daarop. (Plak dit gerus op karton om dit stewiger te maak.) Elke kind maak 2 byle, een vir homself en een vir iemand wat bemoediging nodig het. Gee vir die kinders kans om met die gleufprent die byl te laat sink en dryf. Inkleurprente Sluit af met die seënbede: Die kinders sit of staan in n sirkel. Hulle hou hul hande uitgestrek na die kante toe met albei palms na bo. Elkeen se regterhand se palm is bo die ander kind se linkerhand se palm. Laat hulle oefen om n blessing aan te gee: Iemand begin om sy regterhand oor te beweeg na links en dan liggies in sy maat aan die linkerkant se hand te tik. Daardie maat doen dan dieselfde met sy regterhand na die maat aan sy linkerkant se hand toe. Stuur so die bede aan in die rondte. Sodra die kinders dit regkry, sê almal die seënbede saam terwyl hulle dit in die rondte stuur : Die Here is VOOR jou om jou pad gelyk te maak; Die Here is AGTER jou om jou teen slegte dinge te beskerm; Die Here is LANGS jou om jou in sy arms toe te vou; Die Here is ONDER jou om jou te dra as jy mag val; Die Here is BOKANT jou om jou te seën; En die Here is BINNE jou om jou te lei met sy Heilige Gees. 5
6 GLEUFPRENT Vergroot en kopieer die prent van die water, die bylkop en die stok. Kleur alles in en sny die stok en bylkop uit. Sny die middelste gedeeltes van elke golf met n craft -messie op die lyne uit. Plak vislyn aan die agterkant van die bylkop vas en ryg dit deur die golwe. Volg verder die instruksies in die storie. Spioenwenk: L = A Spioentyd: Wat is ons taak vir vandag? Vind uit hoeveel sendelinge deur Missie Japan ondersteun word. Geheime kode: X T D D T P U L A L Y (MISSIE JAPAN) Inligting in die koevert: Missie Japan ondersteun die volgende sendelinge in Japan: Stéphan en Carina van der Watt met hulle vier kinders Annlie (10), Cornelius (8), Lodewyk (6) en Stephan (4) in die stad Kobe, asook vir Gys en Linda Olivier met hulle twee kinders Linie (5) en Johan (2) in die stad Kochi. (Ekstra: speel die kort video clip waar Stephan en Carina se kinders sê wat hulle name is.) Bid vir Japan: Bid spesiaal vir hierdie twee sendinggesinne. Esegiël Kinders besef die krag van die Heilige Gees. Teks: Esegiël 37 Hulpmiddels: n Groot oop plastiek bak of diep skinkbord Sand, braaipap of rou rys (wat ookal die maklikste is om te kry) Dik strooitjies om mee te blaas (sodat die kinders nie sand of pap in hulle oë kry nie) n Paar plastiek bene/klippies/toegedraaide lekkertjies n Plastiekbeentjie of vormpie uit spons geknip om in die sensoriese bottel te sit Opname van die geluid van wind 6 Plakkaat met die definisie van n profeet Klein papierbordjies Patroon Geraamte uit papierborde of roomysstokkies Rooi lap Prentjies op sosatiestokkies vasgeplak: 1 luidspreker en 4 van die wind wat blaas Skêre (Ekstra inligting oor die sandboks: n mens kan braaipap, rou rys of sand gebruik; jy kan plastiek beentjies of klippies of sade daarin wegsteek; n mens kan ook Manhattan jelly lekkers in die vorm van liggaamsdele in die rys wegsteek.)
7 Welkom Oopblaas: Steek n paar items weg in n skinkbord of groot plastiekbak gevul met rys of sand. Laat die kinders een-een na vore kom en kyk of hulle in 10 sekondes met n dik strooitjie n skat kan oopblaas in die bak. Elkeen wat iets kan oopblaas in die bak, kan n klein lekkertjie kry. Ballon: Deel die kinders in groepe van 7 en gee vir elke groep n opgeblaasde ballon. Die groep moet kyk hoe lank hulle die ballon in die lug kan hou deur net te blaas; hulle mag nie hul hande gebruik nie. Wyding Sing n paar liedjies. Eindig met die temalied. Stilword-ritueel: Laat elkeen n plekkie kry om stil te sit en diep asem te haal. Laat hulle 5 keer diep inasem en stadig uitasem terwyl hulle na die geluid van die wind luister. Bid dan die volgende gebed: Liewe Here, dankie dat U asem in ons geblaas het. Amen. Woord Ons tema vir die kwartaal is mos Prettige Profete. Kan julle nog van verlede keer af onthou wat n profeet is? (Verwys na verlede keer se plakkaat.) Vandag se prettige profeet se naam is Esegiël. Esegiël moes slegte en goeie nuus vir God se kinders bring. Die bekendste visioen wat Esegiël gehad het, was n boodskap van God wat goeie nuus vir sy kinders sou bring. Ons lees daarvan in Esegiël 37: (Haal die sandboks uit of gebruik die verwelkoming speletjie se sandboks. Laat iemand voor die tyd die geraamte in die bak wegsteek. Verskuif die sand in die boks sodat daar n hoogte en n laagte is. Plaas uitgeknipte bene - wat reeds aanmekaar gesit is - of roomysstokkies onder in die laagte. Gebruik n toiletrol-mannetjie om Esegiël voor te stel.) Die mag van die Here het my in besit geneem en my deur die Gees van die Here uitgebring en neergesit binne-in 'n laagte. (Plaas die toiletrolmannetjie in die sandboks.) Die laagte was vol bene. (Sit die hopie stokkies of papierbene in n hopie neer.) Die Here het my om die bene laat loop, (Laat die toiletrol-mannetjie om die bene loop.) en ek het gesien daar is baie bene in die laagte en hulle is baie droog. Toe vra Hy vir my: Mens, kan daar in hierdie bene weer lewe kom? Ek het geantwoord: Nee, dit weet net U, Here, my God. (Laat die mannetjie sy kop heen en weer skud.) Hy sê toe vir my: Tree op as profeet vir hierdie bene en sê vir hulle: Hoor die woord van die Here, droë bene! (Laat die mannetjie afkyk na die bene en steek die prentjie van die luidspreker voor die mannetjie sodat dit lyk of hy praat.) So sê die Here my God vir hierdie bene: Ek gaan gees in julle laat kom sodat julle kan lewe: Ek sal vir julle senings en vleis aansit en julle oortrek met vel en dan sal Ek gees in julle gee sodat julle kan lewe. Dan sal julle besef dat Ek die Here is. Ek het toe as profeet opgetree soos ek beveel is, en terwyl ek dit doen, hoor ek 'n gedreun: die bene het na mekaar toe beweeg, elkeen na die been toe wat by hom pas. (Skuif jou hande na die bene en begin om die bene aan mekaar vas te sit om n lyf-geraamte te vorm. Die roomysstokkies kan met stukkies wondergom geplak word.) Terwyl ek kyk, kom daar senings en vleis aan hulle en word daar vel bo-oor getrek. Maar daar was nog nie gees in hulle nie. (Gooi/draai n stukkie rooi lap om die mannetjie.) 7 Toe sê die Here vir my: Praat nou as profeet met die gees, tree op as profeet, mens, sê vir die gees: So sê die Here my God: Kom uit die vier windstreke, gees, blaas in hierdie dooies in dat hulle kan lewe. (Plaas die 4 stokkies met wind prentjies in die hoeke van die bak sodat hulle in die rigting van die bene blaas.) Ek het as profeet opgetree soos die Here my beveel het (Blaas op die bene.) en toe kom die gees in hulle, en hulle lewe en gaan staan regop. Dit was 'n baie groot menigte. (Hou die mannetjie regop.) Die Here het vir my gesê: Mens, al hierdie bene stel die hele Israel voor. Hulle sê: Ons bene is uitgedroog, ons het geen hoop meer nie, dit is klaar met ons. Tree op as profeet, sê vir hulle: So sê die Here my God: Ek sal julle grafte oopmaak en julle laat uitkom, my volk, en Ek sal julle terugbring na die land Israel toe. Wanneer Ek julle grafte oopmaak en julle laat uitkom, my volk, sal julle besef dat Ek die Here is. Ek sal my Gees in julle laat kom sodat julle kan lewe (Beweeg die mannetjie op en af.) en Ek sal julle in julle land laat woon. Dan sal julle besef dat Ek die Here is. Ek het dit gesê en Ek sal dit doen, sê die Here. Die kinders kry tyd om oor die verhaal te dink: 1. Ek wonder watter deel van die storie gaan jy die beste onthou. 2. Ek wonder of jy ook al sonder hoop gevoel het. 3. Ek wonder hoe laat dit jou voel om te hoor dat God se Gees lewe in ons lewens blaas. Werskaf Bou n groot geraamte saam as n groep (uit papierborde) en skryf orals op die droë bene die volgende teks: Es 37:14: Ek sal my Gees in julle laat kom, sodat julle kan lewe. Gesels/skryf op die bene oor hoe ons lewe kan bring vir iemand wat moedeloos of eensaam voel, iemand wat twyfel of iemand wat hartseer of honger is. Neem n papierbord waarop vooraf n spiraal met n dik koki-pen geteken is. Laat die kinders met verskillende kleure die teks (Es 37:14) op die lyn skryf. Herhaal die teks tot die hele spiraal vol is. Knip op die lyn en maak n toutjie vas in die middel. Die spiraal kan opgehang word in die wind. Verf met wit gesigverf op elke kind se hand n paar bene sodat die kinders by die huis vir iemand kan gaan vertel dat God se Gees ons lewendig maak. Sluit af met die seënbede soos by ontmoeting 8.
8 Spioenwenk: I = N Spioentyd: Wat is ons taak vir vandag? Vind uit watter karaktereienskap die Japannese uitleef. Geheime kode: M Z N K Z F (RESPEK) Inligting in die koevert: Japannese is oor die algemeen nederige mense. Nederigheid beteken dat mens nie van jouself meer dink as wat jy behoort nie. Hulle het respek vir mekaar en vir die natuur en hulle hou daarvan dat dinge reg verloop. Bid vir Japan: Dank die Here dat die Japannese nederige mense is en vra Hom om ons te help om ook elke dag nederig te bly. Die pret is verby. Hulpmiddels: n Klein plastiekskapie om in die sensoriese bottel te sit Amos (Kry betyds 'n man wat die rol van Amos kan vertolk. Sorg dat hy presies weet wat om te doen.) 4 Baniere: Hofsaal, Huis, Winkel, n Fees Kopieë van die inkleurprent Kopieë van die gediggie met prente om in te kleur Kopieë van die gesegde wat die kinders kan versier: Verkeerd is verkeerd... 8
9 Welkom Baie slim kinders kom soek werk : Verdeel die kinders in twee groepe. Die groepe gaan staan weerskante van die saal of grasperk agter n lyn (wat jy vooraf merk). Die groepe besluit afsonderlik watter werk hulle gaan uitbeeld. Die werk word met aksies en geluide gewys, maar sonder woorde. Sodra hulle op 'n werk en aksies besluit het, tree die groepe agter die lyne aan. Die eerste groep huppel na die tweede groep toe en roep: Baie slim kinders kom soek werk. Hulle herhaal dit totdat hulle voor die ander groep staan. Die groep reageer met: Watter werk? Hulle antwoord: Enige werk. Groep 2 reageer: Nou doen dit. Groep 1 demonstreer hulle werk en groep 2 raai wat hulle doen. Sodra groep 2 reg raai, moet groep 1 hardloop om agter hulle lyn te kom en groep 2 moet probeer om hulle te vang. Die kinders wat gevang word, gaan oor na groep 2. Ruil nou om. Die speletjie kan gespeel word totdat daar niemand in een groep oorbly nie (of solank daar tyd is kyk dan watter groep het die meeste kinders in). Assosiasies: Jy noem n woord en hulle moet reageer met woorde wat daarby pas. Bv. braai en hulle reageer met vuur, vleis, slaai, pap, ooms, ens. Doen dieselfde met plaas, mall, partytjie, kerk/kix. Wyding Temalied: Kinders sit met toe oë en luister na die lied Trust in the Lord ( Hulle kan begin saamsing aan die refrein sodra hulle dit snap. Indien nodig, kan dit n tweede keer gespeel word. Stilword-ritueel: Stuur die sensoriese bottel in die rondte om terwyl die kinders die volgende verse sê: Die Here is my herder, ek kom niks kort nie. Hy laat my rus in groen weivelde. Hy bring my by waters waar daar vrede is. Hy gee my nuwe krag. Hy lei my op die regte paaie tot die eer van sy Naam. (Ps 23:1-3) Woord Stel Amos aan die kinders bekend en laat hy sy verhaal vertel: Hello julle!! Ek hoor julle leer van Prettige Profete. Ai, ek wens my storie was prettig, maar toe nie... Sien, ek het geboer met skape en bokke en wildevye. Dit was nou lekker, so rustig op my eie. Dit was nie 'n moeilike taak om wildevye te kweek nie hulle is mos wild. My kleinvee was ook maklik om te hanteer. So wou ek oud word: niemand pla my nie en ek pla hulle ook nie. Maar toe vat die Here my weg van my maklike lewe af. Ek wil nou hê julle moet sien wat die Here vir my gewys het. Eers het Hy vir my vertel hoe sleg die mense in ander lande was. Dit was nie vir my snaaks nie. Ek het dit eintlik verwag. Maar toe stuur hy my stad toe, na my eie mense toe. Dís wat ek nou vir julle wil wys. 9 Stap na die eerste banier as jy plek het om met die kinders rond te loop van plek tot plek. Anders kan jy dit uitbeeld op een plek. Eerste uitbeelding: Banier: Hofsaal Drie kinders beeld dit uit 'n arm man, 'n sandale verkoper en 'n slawe handelaar. Die sandale verkoper baklei met die arm man omdat hy nog nie die sandale klaar betaal het nie. Hy gryp hom en verkoop hom aan die slawehandelaar. Amos 2: 6b:... hulle verkoop onskuldige mense vir geld, arm mense oor 'n paar sandale. Amos reageer: Daar het ek gesien hoe sleg behandel my mense mekaar. Kom ons kyk verder. Tweede uitbeelding: Banier: Huis 4 Kinders beeld dit uit Pa, ma en kinders skel en stamp mekaar rond. Amos 3:10: Hulle wat geweld en verwoesting in hulle mooi huise herberg, weet nie hoe om reg te doen nie, sê die Here. Amos reageer: Ek het gedink my mense is ordentlik, maar kyk net hoe sleg gaan dit in hulle huise. Derde uitbeelding: Banier: Winkel Twee kinders beeld dit uit. Een kind kom koop 'n halwe brood met R 5,50. Die winkelier wil R 11 vir die halwe brood hê en weier om die kind te help. Amos 8:5: Julle sê: Wanneer is Nuwemaan verby dat ons koring kan verkoop, of Sabbat, dat ons ons graanwinkels weer kan oopmaak en minder graan vir meer geld kan verkoop? Ons laat die skaal mos kul soos ons wil! Amos reageer: Hoe kan hy dit doen?! Waarvan moet die kinders lewe as hy so onregverdig is en net wil ryk word? Vierde uitbeelding: Banier: 'n Fees 5 kinders maak asof hulle hulle dronk drink en afgode aanbid. Amos 5:21 en 23: Ek haat julle feeste, Ek wil nie die feeste hê nie. Ek hou nie van julle gewyde feesdae nie. Hou op sing! Ek wil nie luister wanneer julle musiek maak met n harp nie. Amos reageer: Ek kan verstaan dat die Here die feeste haat. (Amos gaan sit met die kinders en vertel verder.) Ek het begin praat en die mense gewaarsku dat God hulle gaan straf. Hulle het my stilgemaak en gesê: Jy is nie 'n profeet nie. Ons het profete en hulle sê die Here gaan ons seën. Bly jy stil. Ek weet ek is nie 'n profeet nie, ek kom van die plaas af. Ek ken vee en wildevye, maar God het my daar weggevat en na julle toe gestuur. Ek moet julle waarsku. So kan dit nie aangaan nie. Die Here het toe vir my duidelik gesê: Ek hou hulle dop. Ek gaan hulle van die aarde af wegvee. My hart was so seer toe ek dit hoor, maar ek het verstaan. Ons is almal sondaars. God kan nie alles net los dat dit so aangaan nie. Toe gee God vir my 'n belofte. Hy het gesê: Ek gaan julle weer herstel. Ek gaan uiteindelik die land weer nuut maak. Ek sal genoeg mense laat oorbly wat My sal respekteer en die land weer sal opbou. Daar sal weer vrede wees, genoeg om te eet, mooi tuine en nuwe huise. Hou moed.
10 Die kinders kry tyd om oor die verhaal na te dink: 1. Ek wonder wat in die verhaal was vir julle mooi. 2. Ek wonder watter deel van wat ons hier gesien het, sou jy wou uitlaat. 3. Ek wonder watter van die dinge wat Amos gesien het, gebeur vandag nog. 4. Ek wonder hoe God vandag mense se lewens regmaak. Werskaf Gedig en prent: Laat die kinders die gediggie lees/leer en die prent inkleur. Inkleurprent van Amos by sy skape. Versier die gesegde Verkeerd is verkeerd... Sluit af met die seënbede. HOFSAAL HUIS WINKEL N FEES Spioenwenk: M = Y Spioentyd: Wat is ons taak vir vandag? Vind uit wanneer Japannese kinders skoolgaan. Geheime kode: G S K S (SEWE) Inligting in die koevert: Japannese kinders begin ook soos ons op 6-7-jarige ouderdom skoolgaan. Hulle skoolure is van 08:00 tot 15:00 se kant. Van Graad 4 af begin die meeste kinders met ekstra klasse en dit beteken dat hulle ekstra klasse het tot 21:00 of 22:00 in die aand. Bid vir Japan: Bid vir ons Japannese maats wat so hard leer en soms tot laat besig is. Hulle moet ook moeg word. Bid daarom dat die Here vir hulle die krag sal gee om te volhard. 10
11 Profeet van Juda God gee om wat met ons gebeur! Teks: Joël 1-3 Fokus teks: Joël 2: 21 29, veral Hulpmiddels: Groen papiertjies, 2 emmers of houers om die papiertjies in te gooi Prent van die boom (of gebruik jou viltbord), asook die sirkels met mooi dade/vrugte Genoeg groen eetbare items vir jou hele groep n Plastieksprinkaan, n kunsblaar met n hap uit of n speelgoed vruggie om in die sensoriese bottel te sit Druk die robot -sirkels uit met die bypassende prente vir die verhaal (verkieslik op A3-karton sodat almal mooi kan sien) Druk die naam Joël uit met die sprinkane rondom om dit maklik vir die kinders te maak om te onthou Kopieë van dieselfde robot -sirkels en prente (op A4- kartonne), een vir elke kind kind Kopieë van die inkleurprent Welkom Gooi groen papiertjies wat soos grassies lyk uit op die hele vloer. Die kinders moet in twee spanne opdeel en soos sprinkane spring en kyk wie eerste die meeste gras in hulle emmertjies kan gooi. Laat die hele groep in n groot sirkel sit. In die middel is daar n paar eetbare items wat almal groen is, bv. broccoli, blaarslaai, ertjies, kool, appels, pere, seldery en n paar groen lekkers. Gee aan die groeplede elkeen n nommer van 1 tot 4. Die groepleier verduidelik dat almal nou soos sprinkane gaan spring, volgens die opdrag wat gegee word. Sprinkane spring een sprong na regs/links/vorentoe/agtertoe/op-en-af op een plek. Sprinkane (roep n nommer), spring tot in die middel van die sirkel en kry vir julle iets om te eet. Hou so aan tot almal kans gekry het om iets te ete te kry. Groen laat ons dink aan plante en blare. Ons gaan vandag leer van n sprinkaan wat al die plante van n hele volk opgevreet het en hoekom dit gebeur het. n Boom met helderkleurige kolle. Elke kol verteenwoordig iets mooi wat ons na buite uitstraal. Die mooi kan die vrug van die Gees konsep wees, bv. Blou - Maak vrede waar jy is. Groen Wees geduldig. Pers Wees die minste. Oranje - Help mekaar. Turkoois - Gee om vir mekaar. 11 Wit Wees vriendelik. Pienk - Ondersteun mekaar. Rooi Wees liefdevol. Geel - Laat jou lig altyd skyn. Ek wonder hoe verloor die boom sy mooi vrugte? Haal elke mooi vrug af van die boom af vir elke negatiewe voorbeeld wat die kinders noem. Op die ou einde staan die boom kaal. Byvoorbeeld: Blou - Maak vrede waar jy is: Jy raak betrokke by n geveg. Groen Wees geduldig: Jy stamp en stoot in die ry om eerste te kom. Pers Wees die minste: Ek wil die grootste deel van die koek hê Oranje - Help mekaar: Jy wil eerder op jou eie die aktiwiteit doen en nie saam met die groep nie. Turkoois - Gee om vir mekaar: Jou ma het vir jou n lekker hamburger ingepak vir pouse, maar jy wil dit nie deel met iemand wat nie kos het nie. Wit Wees vriendelik: Jy voel nie lekker nie, so jy hoef mos nie vandag enigiemand te groet nie... Laat die kinders nog voorbeelde noem vir die ander vrugte. Net soos ons slegte vrugte die mooi vrugte wegneem van die boom af, het sprinkane gekom en letterlik die mooi plante van n hele volk opgevreet. Verduidelik dat n groep sprinkane n swerm genoem word en dat n groot swerm wat vlieg, soos n wolk lyk. Daar waar hulle kom, vreet hulle elke krieseltjie van n plant op. God se mense het te doen gekry met meer as n swerm sprinkane. Vandag gaan ons uitvind hoekom. Wyding Sing: God keeps His promises ( Oh What Love - Be Exalted ( Sing die temalied en doen die stilword-ritueel soos by ontmoeting 8. Woord (Gebruik n witbord of viltbord om die prente op te plak soos die storie vertel word.) Hierdie verhaal is deel van die res van ons reeks oor profete. Al die profete se verhale werk soos n robot. Daar is altyd n waarskuwing (Plak sommer dadelik die waarskuwingsirkel op die bord.), n keuse (Plak die keusesirkel op.) en n belofte. (Plak die beloftesirkel op.) Vandag gaan julle my help om in hierdie verhaal die waarskuwing, keuse en belofte te ontdek. Steek sommer dadelik jou hand op as jy dink jy hoor een van hulle. Vandag se storie gaan oor iets wat so baie was dat mens dit nie kon tel nie. Dit was iets wat Juda aangeval het. Ek wonder of julle kan raai wat? Ons noem hulle sprinkane en hulle vlieg in
12 groot swerms. Hulle kan kilometres aanmekaar vlieg en hulle vreet elke plant op wat hulle sien. In daardie tyd was n goeie oes die teken van God se seën en Sy nabyheid. God het die mense al soveel keer gewaarsku: as hulle sou aanhou sonde doen, sou Hy hulle straf. Hulle het nie geluister nie en aangehou om verkeerde dinge te doen. God stuur toe die sprinkane om hulle oeste te verwoes as waarskuwing. (Plak nou die sprinkaan prentjie op die waarskuwingsirkel.) MAAR die mense van Juda kon steeds nie verstaan hoekom die sprinkane hulle aanval nie. Daarom het God iemand gestuur om dit vir hulle te verduidelik. Hierdie profeet se naam is Joël. Om sy naam te onthou, kyk ons na die prent van die sprinkane. Die middelste deel van sy naam klink soos oë. (Wys die prent van Joël.) God het hom gestuur om die mense te waarsku oor wat gaan gebeur, omdat God baie, baie lief is vir ons en graag wil hê ons moet Hom ook liefhê en gehoorsaam. Hy wil graag hê ons moet deur mooi vrugte te dra vir ander wys dat Sy liefde deur ons vloei. God sê deur Joël vir die mense: as hulle terugdraai na Hom toe, sal Hy hulle vergewe. Die boodskap was dus dat hulle moes kies: òf sonde òf God se vergifnis. (Plak nou die hartjie met die terugdraai simbool op die middelste sirkel.) As ons iets lelik doen, voel ons ver van God af, maar Hy het nie weggedraai van ons af nie. Dit was ons lelike dade wat ons weg van God af geneem het. As ons dus vra vir vergifnis en besluit om eerder die mooi vrugte te dra, sal God ons altyd vergewe. En net soos die meeste van die ander profete, eindig Joël se boodskap deur die volk daaraan te herinner dat God baie lief is vir hulle. Hy belowe dat die straf nie vir altyd sou aanhou nie. Hy belowe dat dit weer eendag sal reën en dat God dan ook hul vyande sal straf. En Joël sluit dan af met n boodskap van hoop: hulle moet nooit moed opgee nie. (Plak die reddingsboei op die onderste sirkel.) Die kinders kry tyd om oor die verhaal te dink: 1. Ek wonder hoe het die Israeliete gevoel toe hulle al die sprinkane sien aankom het. 2. Ek wonder of jy ook al n waarskuwing geïgnoreer het. 3. Ek wonder was sal gebeur as ons al die verkeersreëls ignoreer. 4. Ek wonder of jy kan dink aan n storie in die Bybel waar God vir ons wys hoe lief Hy ons regtig het. Werskaf Maak robotte: Rooi = Waarskuwing - plak sprinkane; Oranje = Keuse - plak n hartjie wat n U-draai wys; Groen = Belofte - plak n reddingsband om te sê God het hulle gered. (Die kinders kan ook gras onder inteken as teken van herstel.) Gebruik van die groen stukkies papier wat jy vir die openingsaktiwiteit gebruik het en skeur stukkies af om die sprinkaan mee in te kleur. Anders kan kinders sommer net met kleurkryte die sprinkaan inkleur. Sluit af met die seënbede. 12
13 Spioenwenk: N = A Spioentyd: Wat is ons taak vir vandag? Vind uit hoeveel dae n week ons Japannese maats besig is met skoolaktiwiteite. Geheime kode: F R F (SES) Inligting in die koevert: Die kinders het meestal saans ekstra klasse om te leer, soms 6 dae per week. Selfs op Sondae is daar ook skoolverwante aktiwiteite. Selfs hul somervakansies word opgeoffer ter wille van studies en ekstra klasse. Die kinders werk baie hard sodat hulle in die beste universiteite en skole kan inkom. Dit is vir hulle baie belangrik. Bid vir Japan: Laat kinders self besluit waarvoor hulle vandag vir ons Japannese maats wil bid. Teks: Lukas 2: Hulpmiddels: Marshmallows Pretzels Sakkie, kryte, plakkers, ens. Kers Buig n stukkie van n pypskoonmaker in die vorm van n pretzel om in die sensoriese bottel te sit Sandboks met karakters soos benodig Kopieë van Anna en die baba Kopieë van die inkleurprente Anna 13 Welkom Marshmallow speletjie: Elke kind kry n marshmallow. As hulle vir 5 minute kan sit sonder om die marshmallow te eet, kry hulle nog een. Hoe het dit gevoel om te wag? Was dit maklik om nie jou marshmallow te eet nie? of Wag speletjie: (Die tyd wat die kind moet wag, kan aangepas word volgens ouderdom.) Staan op een been vir 40 sekondes. Hou jou arms in die lug vir 40 sekondes. Hoe het dit gevoel om te wag? Kon jy so lank uithou?
14 Wyding Steek n spesiale kers aan. Herinner die kinders dat God hier teenwoordig is en dat die kers wat brand, ons visueel daaraan herinner. Sing die temalied en doen die stilword-ritueel soos by ontmoeting 8. Woord Het jy al gewag vir iets wat jy baie graag wil hê? Sukkel jy om te wag vir jou verjaarsdag of Kersfees om jou geskenke oop te maak? Vandag gaan ons n storie hoor van n vrou wat baie lank gewag het vir n baie spesiale geskenk. Sy was ook n profeet. Weet julle wat ons n vrou noem wat n profeet is? Ja, n profetes. Kom ons luister na die verhaal. Lukas 2: 36-38: Josef en Maria het die kindjie Jesus na die temel gebring. By die tempel was n vrou met die naam Anna. Sy was n profetes. Anna was al baie oud, maar sy was elke dag by die tempel. Sy het God dag en nag gedien deur te vas en te bid. Anna was as jong vrou 7 jaar lank getroud, na haar man se dood het sy n weduwee gebly. Anna was nou al vier en tagtig jaar oud. Toe Maria en Josef die Kindjie na die tempel gebring het, was Anna ook daar. Sy het God gedank vir die Kindjie en oor Jesus gepraat met almal wat geweet het dat God Jerusalem wil vrymaak, almal wat daarvoor gewag het. Soos ons vandag gehoor het uit Anna se storie, was sy al oud toe sy die grootste geskenk ooit gekry het. Sy het volhard en biddend gewag. Jesus beantwoord gebede; dalk nie altyd soos ons dit wil hê of verwag nie, maar altyd op Sy tyd. Soms moet ons langer wag en soms gebeur dit op n heel ander manier. Hy weet wat die beste is vir ons. Ons moet volhard in gebed. 1. Ek wonder hoe Anna gevoel het toe sy vir Jesus sien? 2. Ek wonder of jy so lank sal kan wag? Werskaf Inkleurprente Maak Anna met arms om die baba vas te hou. Sakkie vol Pretzels: Gee vir elkeen n sakkie om te versier. Sit die pretzels binne in die sakkie. DIE BOODSKAP VAN GEBEDS-PRETZELS n Monnik het in 610nC n snack ontwerp om kinders te beloon wat hul gebede geleer het (soos dit daardie tyd die gebruik in die kerk was). Hierdie slim monnik het die deeg gevorm dat dit lyk soos arms wat in gebed gevou is. (Christene het in daardie tyd gebid deur hulle arms te kruis en met elke hand op die teenoorgestelde skouer vas te hou.) Hierdie snacks is Pretiolas genoem wat klein beloninkies beteken. Sluit af met die seënbede. Sny n gleuf bokant Anna se moue en hande. Steek dan die Baba deur die gleufie sodat sy Hom kan vashou. 14
15 Spioenwenk: A = F Spioentyd: Wat is ons taak vir vandag? Vind uit hoe die Christene die kinders in Japan van die Here leer. Geheime kode: N O J M D Z N (STORIES) Inligting in die koevert: Kyk na die video clip waar die predikant n Bybelstorie d.m.v. die prentjiekaarte aan die kinders vertel. Bid vir Japan: Dank die Here ook vir ons Christenmaats in Japan en dat hulle ook vir Jesus lief het. Teks: Lukas 1:16-17 / Matteus 3:1,3-6 / Lukas 3:19-20 Hulpmiddels: Spaghetti Jellielekkers wat in water gestaan het Heuning/stroop Poeierkoffie Bakkies om die kos in te sit n Plastieksprinkaan of jellielekker vir die sensoriese bottel Groot kartonsirkel met n prent van Johannes in die middel Prente van Johannes se lewensiklus om op die sirkel te plak soos die storie vertel word Kopieë van die kubus met prente van Johannes se lewe Kopieë van Soek die verskille Kopieë van die toneel waar Johannes vir Jesus doop Sosatiestokkies of roomysstokkies Wasgoedpennetjies, groen pypskoonmakers, plastiek wikkelogies Welkom Sprinkane en Spaghetti: (Hierdie speletjie werk beter met n groter groep en benodig geen voorbereiding nie.) Speel n variasie op die speletjie Krappe en Krewe. Kinders word in 2 groepe ingedeel wat in 2 rye regoor mekaar staan met 2 meter spasie tussen in. Die een groep is die Sprinkane en die ander groep Spaghetti. Wanneer jy Sprinkane roep, moet die Sprinkane groep probeer om die Spaghetti groep te vang en anders om. Proe en raai: (Hierdie speletjie werk beter met n kleiner groep en benodig voorbereiding en hulpbronne.) In hierdie speletjie kry die kinders kans om verskillende goed te proe en dan te raai wat dit is. In vandag se storie gaan ons lees van Johannes die doper wat n vreemde man was, vreemde dinge gedra het, vreemde dinge geëet het en vreemde dinge gedoen het. Jy kan vrywilligers kry om vorentoe te kom en dan kan hulle geblinddoek word. Laat hulle aan die verskillende items proe, maar voor hulle proe, probeer hulle eers oortuig dat dit wat hulle nou gaan eet iets grillerigs is, bv. Lang Spaghetti (Sprinkaanpote) Jellielekkers wat in water gestaan het (Slakke) Heuning/stroop (Krokkediltrane) Poeierkoffie (Grond) Johannes die Doper 15 Wyding Sing: Ek hef my hande op van Luidkidz Jesus, You re my Superhero (Hillsongs Kidz) U Naam is ons kreet van Luidkidz Jesus be the center met bewegings (Liedjie en beweging is op die webwerf beskikbaar.) Stilgebed: Gee kans vir popcorn -gebede. Staan bymekaar in n groepie en gee kans vir enigeen in die groep om een sinnetjie te bid. Dit kan n dankie wees, ietsie vra of net die Here loof. Wanneer dit stil raak, sluit die leier af. Sing die temalied en doen die stilword-ritueel soos by ontmoeting 8. Woord (Gebruik die prent van Johannes die Doper, en soos julle by elke moment in sy verhaal kom, rangskik of plak die ander 6 prente om Johannes. Die verhaal kan op een van die volgende manier vertel word: Die groepleier kan die verhaal vertel, die verse lees en die prente opplak, of Elke kind kan n beurt kry om die vers te lees en die prent op te plak, of Die kinders kan in 6 groepies opgedeel word, en elke groep kry n kans op hul vers(e) te lees en die prent op te plak. Ons gaan vandag hoor van die profeet Johannes die Doper. Hy was n baie spesiale persoon wat gepreek het oor Jesus, en hy het mense gedoop in die Jordaanrivier! Prent 1 Die prent van die ouers en baba Johannes se ouers, Sagaria en Elisabet, kon nie kinders kry nie, maar hulle was baie lief vir die Here. Toe kom daar n engel en vertel vir hulle dat hulle n baie spesiale kind sal kry, wat Johannes was! Die engel het hulle ook vertel dat hy n baie belangrike werk sal kry! (Lees Lukas 1:14 17, en plak die prent van die ma, pa, en baba op.) Hy sal 'n bron van blydskap en vreugde vir jou wees, en baie sal bly wees oor sy geboorte, want hy sal groot wees in die oë van die Here. Wyn en bier sal hy glad nie drink nie, en reeds van sy geboorte af sal hy met die Heilige Gees vervul wees. Hy sal baie uit die volk Israel laat terugkeer tot die Here hulle God. En hy sal
16 voor die Here uit gaan in dieselfde gees en krag as Elia, om vaders en kinders met mekaar te versoen, om ongehoorsames op die regte pad terug te bring en om so vir die koms van die Here 'n volk voor te berei. Prent 2 Pad in die woestyn Toe Johannes groot was, het hy in die woestyn naby die Jordaanrivier gaan preek! Dit is net soos daar in die boek Jesaja geskryf was, honderde jare voor sy geboorte, dat daar iemand in die woestyn die pad vir die Here sou gelyk maak. (Lees Matteus 3:3, en plak die prent van die pad in die woestyn.) Hy is die een wat die profeet Jesaja bedoel het toe hy gesê het: Iemand roep in die woestyn: Maak die pad vir die Here gereed, maak die paaie vir Hom reguit. Prent 3 Johannes se kos en klere Johannes was nie net spesiaal omdat hy gekies was om oor Jesus te preek nie, maar hy het ook anders gelyk en anders opgetree! Hy het in die woestyn gebly, en hy het sprinkane en heuning geëet, en klere gedra wat uit kameelhare gemaak was! (Lees Matteus 3:4, en plak die prent van Johannes se klere en kos op.) Hierdie Johannes het klere van kameelhaar gedra met 'n leerband om sy heupe, en hy het van sprinkane en veldheuning gelewe. Prent 4 Die Jordaanrivier Toe Johannes in die woestyn gepreek het, het baie mense na hom kom luister. Hierdie mense het hulle harte weer vir die Here gegee, en toe het Johannes hulle gedoop in die Jordaanrivier. (Lees Matteus 3:6, en plak die prent van die rivier op.) Hulle het hulle sondes bely en hulle deur hom in die Jordaanrivier laat doop. Prent 5 Johannes doop Jesus Jesus het ook na Johannes toe gekom om gedoop te word, maar Johannes wou Hom eers nie doop nie, omdat hy gedink het hy is nie goed genoeg om Jesus te doop nie. Jesus het toe gesê dat hy goed genoeg is, en Johannes het Hom gedoop! (Lees Matteus 3:13, en plak die prent op van Johannes wat Jesus doop.) In daardie tyd het Jesus van Galilea af na Johannes toe by die Jordaan gekom om deur hom gedoop te word. Prent 6 In die tronk Johannes het nie net oor Jesus gepreek nie. Hy het ook gepreek oor die dinge in die wêreld wat mense nie reg doen nie. Die goewerneur Herodus (wat amper soos n president was) het vir Johannes in die tronk toegesluit omdat hy nie daarvan gehou het nie! (Lees Lukas 3:19-20, en plak die prent van die tronksel.) Hy het ook vir Herodes, die heerser, tereggewys oor Herodias, die vrou van sy broer, en oor al die ander slegte dinge wat Herodes gedoen het. Maar Herodes het nog verder gegaan en Johannes in die tronk opgesluit. Die kinders kry tyd om oor die verhaal te dink: 1. Ek wonder van watter deel in die verhaal het jy die meeste gehou. 2. Ek wonder waarom God wou hê dat hierdie verhaal in die 16 Bybel moet wees. 3. Ek wonder hoe sou jy voel as jy Johannes was. 4. Ek wonder of jy n storie kan vertel van n keer toe jy besef het dat God jou ook vir n spesiale taak gemaak het. Werskaf Johannes doop vir Jesus -aktiwiteit: Neem die prente van Johannes en Jesus. Knip die Jesusprent en Johannesprent uit. (Die kinders kan dit inkleur as hulle wil.) Gom n sosatieof roomysstokkie agter op die Jesus- en Johannesprente vas. Neem nou die prent van die rivier (dit kan op blou papier of gewone wit papier gekopieër word) en sny n gat met n lemmetjie in die papier waar Jesus in die water gedoop word asook waar Johannes in die water staan. Die kinders kan nou die twee sosatie-/roomysstokkies in die papier druk en Jesus word onder die water gedompel deurdat die prentjie afgetrek word met die stokkie. (Sien die aangehegte prente). Maak n sprinkaan met n wasgoedpennetjie, pypskoonmakers en wikkelogies. Soek die 7 verskille in die twee prentjies. Johannes se lewensmomente in n kubus: Knip die kubus met prente uit op die soliede lyne. Vou die stippellyne en plak dit vas sodat dit n kubus vorm. Die kinders kan n speletjie speel en kyk waarop die kubus land en daardie deel van Johannes se verhaal aan mekaar vertel. Sluit af met die seënbede. Die prent van Jesus om hier te gebruik, is op die volgende bladsy.
18 JOHANNES DIE DOPER Soek 7 verskille tussen die 2 prente: Welkom Kinders moet hul maatjies groet. Kies tussend hand-shake, high-five of hug. Wyding Raak stil en rustig. Vat n oomblik om te dink aan die mamma - persoon in jou lewe. Dink aan hoe sy lyk, wat sy vir jou doen en hoe jy voel as jy by haar is. Woord Daar was verskillende mammas in die Bybel. Nie twee van hierdie mammas was dieselfde nie. Hulle het anders gelyk, gepraat en op ander maniere na hulle kinders gekyk. Kom ons kyk na n paar van die mammas in die Bybel: Jakob het n baie goeie verhouding met sy ma gehad en hulle het alles met mekaar gedeel. Daar was die prinses wat Moses aangeneem het nadat sy hom in die water gekry het en hom groot gemaak het. Daar was die vrou wat Elia ingeneem het en haar laaste kos met hom gedeel het. Jesus se mamma was daar toe dit goed gegaan het met Hom, maar ook in die slegte tye. Mammas lyk almal anders en uniek. Vandag dink ons spesiaal aan die mamma -mense in ons lewens. Werskaf Maak laventel badsout of roosmaryn-sout vir kos. (Instruksies op die voorblad.) Sluit af met die seënbede. vadersdag Teks: Markus 5: 22 24, Hulpmiddels: Kopieë van die prentjies en split pins Welkom Sing Father Abraham / Vader Abraham met alle bewegings. Praat-fees: Maak groepe van 2. Die kinders staan rug aan rug. Wanneer die aanbieder n sein gee, dan draai die twee na mekaar toe en begin gelyktydig, onophoudelik te praat deur enigiets te sê vir 30 sekondes lank. Sodra die 30 sekondes verby is, blaas die aanbieder weer die fluitjie en hulle draai dadelik weer om sodat hulle weer rug aan rug staan en niks sê nie. Wyding Sing: Hy leef, Hy leef My Pa is die Koning Jesus loves me Stilword ritueel: Almal staan net waar hulle is. Die aanbieder 18 verduidelik aan die kinders dat hy/sy n stelling gaan maak en as daardie stelling waar is in hulle lewe, moet hulle net daar waar hulle is, gaan sit. As hulle klaar sit en hulle hoor nog n stelling wat waar is in hulle lewe, kan hulle net hulle kop rustig ja knik. Stellings wat die aanbieder kan gebruik (jy is welkom om jou eie stellings te maak): Ek het blou oë; Ek het kort hare; Ek het n groen broek aan; Ek hou van groente; Ek is lief vir Jesus (eindig met hierdie stelling, of n soortgeyke stelling om die fokus na Jesus te bring) Almal sit en sing: Weet jy dat Jesus jou lief het, of die liedjie kan net gespeel word terwyl die kinders met toe oë daarna luister. Woord Vandag is Vadersdag! Daar is baie soorte pappas en vaders in die wêreld, en daar is ook kinders wat sonder n pappa of vader grootword. Daar is ook mans wat pappas wil wees, maar nie kinders het nie, of nie kinders kan kry nie. Almal verskil.
19 Daar was ook eendag n pa wat baie hartseer was oor sy dogter wat aan die sterf was. Hy het na Jesus toe gegaan om te hoor of Jesus iets kon doen. Sy naam was Jaïrus. Kom ons luister na sy verhaal. (Gebruik die sirkel wat in 5 dele opgedeel is om die verhaal te vertel. Elke vyfde van die sirkel vertel n deel van die verhaal. Sit die sirkel waarvan n vyfde uitgeknip is bo-op die ander een vas met n split pin. Draai dit elke keer om die volgende deel van die verhaal te vertel.) Deel 1 Jaïrus vertel Jesus van sy dogter. (Jy kan Markus 5:22 24 direk uit die Bybel lees, of hieronder. Die Bybel-stukkies is skuinsgedruk.) Een van die raadslede van die sinagoge, 'n man met die naam Jaïrus, kom toe daar aan. Net toe hy vir Jesus sien, val hy op sy knieë voor Hom en smeek Hom dringend: My dogtertjie lê op haar uiterste. Kom lê tog u hande op haar, sodat sy kan gesond word en lewe. (Verwys na die prentjie in die sirkel/wiel.) Deel 2 Jesus en Jaïrus sit in die skare vas. Toe Jesus en Jaïrus probeer het om na die huis toe te gaan waar die dogter is, kon hulle nie! Vers 24 sê: 'n Groot menigte het agter Hom aan gegaan en hulle het van alle kante af teen Hom gedruk. (Verwys na die prentjie in die sirkel/wiel.) Hulle wou baie graag by Jaïrus se dogter uitkom, maar hulle kon nie! Te veel mense het om Jesus gedrom en het probeer om by Hom uit te kom, en om deur Hom gesond gemaak te word! Dit het Jesus so lank gevat om daar weg te kom dat... (Draai die sirkel/wiel na die volgende prent.) Deel 3 Jaïrus se dogter sterf. Die mense het van Jaïrus se huis af gekom en vir hulle vertel het dat die dogtertjie gesterf het! Hulle het gesê: U dogter het gesterwe. Waarom val u nog ons Leermeester lastig? Jesus het egter met die een oor gehoor wat daar gesê word, en Hy sê toe vir die raadslid van die sinagoge: Moet jou nie ontstel nie. Bly maar net glo! (Verwys na die prentjie in die sirkel/wiel.) Deel 4 Dit lyk of Jesus te laat is. Niemand het Jesus geglo nie, maar het hom uitgelag. Jesus het net die pa en die ma van die kindjie en die drie dissipels wat by Hom was, saamgeneem en in die kamer ingegaan waar die kindjie was. Deel 5 - Jaïrus se dogter staan weer op. Hy vat toe die kindjie se hand en sê vir haar: Talita, koem! Dit beteken: Dogtertjie, Ek sê vir jou, staan op! Dadelik het die dogtertjie opgestaan en begin loop; sy was al twaalf jaar oud. Die mense was stom van verbasing. (Verwys na die prentjie in die sirkel/wiel.) Ja, Jesus het gesien hoe lief Jaïrus vir sy dogter was, en het hulle gehelp, en die dogter weer laat opstaan. Jaïrus was n goeie pa en was lief vir sy kind. Op n baie beter en groter wyse is God lief vir ons, sy kinders! Die kinders kry tyd om oor die verhaal te dink: 1. Ek wonder van watter deel van die storie het jy die meeste gehou. 2. Ek wonder hoe die pappa gevoel het terwyl hy en Jesus op pad is na sy dogtertjie. 3. Ek wonder hoe die dogtertjie gevoel het toe sy haar ouers en Jesus by haar sien staan. 4. Ek wonder hoe jy vir Jesus kan dankie sê dat Hy jou so oneindig liefhet. 19 Werskaf Maak kaartjies wat soos dasse lyk of Vou papier om soos n hemp te lyk. Laat die kinders self binne in iets skryf vir hul pappas. Sluit af met die seënbede. Kaartjie wat soos n hemp lyk: Vou die papier dubbeld in albei rigtings en vou weer oop. Vou links en regs in tot by die middel. Vou die twee onderste punte tot by die middelste voulyne uit na buite. Vou die boonste punte net gedeeltelik om na buite (soos op die skets). Vou die onderste helfte van die kaartjie om na agtertoe sodat die grootste omgevoude punte die moue vorm. Vou nou klein stukkies aan die bokant ook agtertoe (skets 5) om die kaartjie te voltooi.
20 vadersdagkaartjie Knip dasse uit bont of effekleurige (teenstellende kleure) papier. Plak die das se bokant op die kaartjie se vou. Laat die kinders die kaartjie verder versier en binne-in iets vir hul pappas skryf. Sny elke A4-karton in 4 lang kaartjies en vou elkeen dubbeld (soos op die prentjie regs van die das-patroon). Soek die woorde se oplossing HEMELVAART EN PINKSTER Hand 2:3: Hulle het iets soos vuur gesien wat in tonge verdeel en op elkeen van hulle gekom het. Die dissipels het gekyk hoe Jesus van hulle af weggeneem word. Soek die volgende woorde: PETRUS PINKSTER WIND MARIA TONGE JODE GEES KERK VUUR JESUS DISSIPELS JERUSALEM 20
LW: Algemene navrae oor Kix, Kix.Komintekenings
Onderwerpe van die hoofsprekers: Hoe kan ons ons kinders toerus vir die toekoms? Die binnewerking van kinders met uitdagings Kinders in vandag se skolekonteks Die impak van tegnologie op kinders Kursusgangers
DIE GEBOORTEDATUM VAN JESUS HERBEREKEN Een van my vriende in die internetgemeente vra my wat ek dink oor die viering van kersfees op 25 Desember.
DIE GEBOORTEDATUM VAN JESUS HERBEREKEN Een van my vriende in die internetgemeente vra my wat ek dink oor die viering van kersfees op 25 Desember. My antwoord aan hom is belangrik vir waarom ek die volgende
Tonga die olifant - 01 *
OpenStax-CNX module: m30093 1 Tonga die olifant - 01 * Siyavula Uploaders This work is produced by OpenStax-CNX and licensed under the Creative Commons Attribution License 3.0 1 AFRIKAANS HUISTAAL 2 Tonga
Die Laaste Avondmaal: Pasga? of Nie?
Die Laaste Avondmaal: Pasga? of Nie? Die Laaste Avondmaal het kwessies in die verstande van baie mense na vore gebring. Was dit die Pasga maal? Of was dit net `n gewone maal waartydens die Heiland die
Pasteur en Lister oorwin kieme *
OpenStax-CNX module: m24216 1 Pasteur en Lister oorwin kieme * Siyavula Uploaders This work is produced by OpenStax-CNX and licensed under the Creative Commons Attribution License 3.0 1 SOSIALE WETENSKAPPE:
September - Oktober 2007 Wêreld van Môre Want die aarde sal vol word met die kennis van die heerlikheid van die Here soos die waters die seebodem oordek. Vol. 6, No. 4 Vertalings saamgestel uit vroeër
Maart - April 2012 Wêreld van Môre Want die aarde sal vol word met die kennis van die heerlikheid van die Here soos die waters die seebodem oordek. Vol. 11, No. 2 Vertalings uit n vroeër gepubliseerde
DIE EERSGEBORENE. deur Ina van Niekerk
DIE EERSGEBORENE deur Ina van Niekerk inavniekerk@gmail.com Die besondere plek wat eersgeborenes in die Skrif inneem, is baie opsigtelik. As ons dit bestudeer sien ons dat die hele Verlossingsplan daaraan
!"#2 OOIT VERANDER? WAT SOU JY VERANDER? SAL ONS W ˆ ERELD WAT MOET VERANDER? WAT SAL VERANDER? JULIE 2012
!"#2 JULIE 2012 SAL ONS W ERELD OOIT VERANDER? WAT SOU JY VERANDER? WAT MOET VERANDER? WAT SAL VERANDER? !"#2 GEMIDDELDE OPLAAG 41 042 000 UITGEGEE IN 84 TALE SAL ONS W ERELD OOIT VERANDER? 3 Watsoujy
iederark Inhoudsopgawe 30 November 2014 Uitgawe 43/2014 (018) (018) Kerkkantoor Tel (018) Faks (018)
30 November 2014 iederark Uitgawe 43/2014 Ds Willem Louw Ds Okkie Cilliers (018) 294 8197 (018) 297 7926 082 340 7549 083 262 6783 Kerkkantoor Tel (018) 294 8121 Faks (018) 294 3900 0794951836 Webwerf
Kaleidoskoop. Dertig boodskappe vir die kreatiewe gees. Dr. Eben Smith
Kaleidoskoop Dertig boodskappe vir die kreatiewe gees Dr. Eben Smith Kaleidoskoop Dertig boodskappe vir die kreatiewe gees Dr. Eben Smith vir Mariki Kaleidoskoop Dertig boodskappe vir die kreatiewe gees